
Sülysáp Város Önkormányzata

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/763-5/2017.

Előterjesztés elkészítésének időpontja: 2017. február 15.

Előterjesztést készítette: Tarnavölgyi László intézményvezető / Kántor Erzsébet testületi üi.

Előterjesztést jóváhagyta: dr. Tóth Krisztina jegyző

Előterjesztést véleményezi: HSZB
Döntés módja: nyílt szavazás, egyszerű szótöbbség

Mellékletek: Beszámoló (előterjesztéshez csatolva)

E L Ő T E R J E S Z T É S

Sülysáp Város Önkormányzata Képviselő-testületének

2017. február 23-án tartandó munkaterv szerinti ülésére

2. napirendhez

Tárgy: Beszámoló a Wass Albert Művelődési Központ és Könyvtár 2016. évi munkájáról
Tisztelt Képviselő-testület!

Intézményeink évente beszámolnak a Képviselő-testületnek munkájukról. Munkatervünk szerint a februári ülésen a Wass Albert Művelődési Központ és Könyvtár beszámolója van soron. 

Kérem a tisztelt Képviselő-testületet, hogy az előterjesztést megtárgyalni és elfogadni szíveskedjen.

…/2017. (II. 23.) ÖKT határozati javaslat
Sülysáp Város Önkormányzatának Képviselő-testülete a Wass Albert Művelődési Központ 2016. évi munkájáról szóló beszámolót – megköszönve az intézmény elmúlt évi munkáját – elfogadja. 

Határidő: azonnal

Felelős: WAMKK intézményvezetője

Sülysáp, 2017. február 15.


Horinka László s.k.


polgármester

Wass Albert Művelődési Központ és Könyvtár

Beszámoló

2016

Megvalósult programok, események

2016.01.23. Ihajlás Magyar kultúra napja 

2016.02.10. Kadencia vizsgakoncert

2016.02.18. Térségi védőnői konferencia

2016.02.20. Pest megyei értéktár kiállítás

2016.02.24. Móra F.Á.I. népdalénekes verseny 

2016.02.25. Kommunizmus áldozatainak emléknapja

2016.02.26. Szotyola koncert a Mórásoknak

2016.03.09. Sülysápi Pótnőnap

2016.03.10. Szabó bűvész műsora az ovisoknak

2016.03.11. Mórások március 15-éje

2016.03.15. Nemzeti ünnep 

2016.03.19. Tündérlaki lányok

2016.04.02. Lúdas Matyi a Mesés Óvónőktől – Csicsergő nap

2016.04.05. Sülysápi átvonulás

2016.04.09. Póthúsvéti Ihajla táncház

2016.04.09. Népviseletes könyvbemutató

2016.04.29. Babaruha börze

2016.04.15. Kárpátia koncert

2016.04.23. Pávakör bál

2016.04.30. Mackó túra - Fotózás, plakátozás, reklámozás 

2016.05.04. Mesés Lúdas Matyi a Mórásoknak

2016.05.07. Sülysápi futónap

2016.05.07. Óvoda bál

2016.05.08. Pest megyei baptista gyülekezetek zenés istentisztelete 

2016.05.12. Mórás Ki mit tud? a WAMKKban

2016.05.13.-15. QB Party

2016.05.14. Sóút és Mendei pünkösd túra Sülysápon át

2016.05.17. Mórások a Kapásban

2016.05.18. Kadencia vizsgakoncert

2016.05.24. ÖSE-közéleti est Zacher Gáborral

2016.05.24. Ovis majális

2016.05.26. Szent István Ált. Isk. diákjai a Kapás Gyűjteményben és a Kapás Udvarban

2016.05.26. Kadencia vizsgakoncert

2016.05.27. Tápiósági diákok a Kapásban

2016.05.30. Közmeghallgatás

2016.06.02. Mesések Lúdas Matyija Tápióságon

2016.06.04. Gyereknap

2016.06.04. Nemzeti összetartozás napja

2016.06.04. Yoko-diszkó

2016.06.06. Sápi gyerekek pót-gyereknapja a Kapásban

2016.06.11. Városi Sportnap

2016.06.14. Mesés Óvónők Kókán

2016.06.17. Úri Pofon - A mindent látó szem

2016.06.30. Móra F. Á. I. alsósainak Kapás-napja

2016.07.09. Tápiómenti Maraton

2016.07.30. Anna bál – Barátság Ny. K.

2016.07.31. Városfalvi falunap

2016.08.12. Sülysápi fiatal táncosok videofilm készítése

2016.08.20. Szent István nap Tápiósápon

2016.08.27. Sülysápi Városnap

2016.09.08. Takács Tamás fellépése a HIT Gyülekezet programján

2016.09.10. Pávakör szüreti bál

2016.09.13. Járási védőnői értekezlet

2016.09.10.11. II. Tápió Feszten Sülysáp – Városért Asszonykör, Szotyola Zenekar

2016.09.24. Városért  Asszonykör Gyálon

2016.09.30. Barátság Ny.K . programja

2016.09.08. Esküvő

2016.10.09. Pest megyei baptista gyülekezetek zenés istentisztelete

2016.10.14. Iskolabörze

2016.10.22. 1956-os program

2016.10.25. Herőcés bábelőadás (2)

2016.10.27. Könyvtári szakfelügyeleti ellenőrzés

2016.10.29. Kis katolikusok a Kapás Udvarban

2016.11.05. Ihajla tökös-mákos táncház

2016.11.19. Erzsébet-Katalin bál - B.Ny.K.

2016.11.24. Véradás

2016.11.27. Bárkanap

2016.12.02. Vastag Judit kiállítása

2016.12.04. TTA Mikulás

2016.12.05. Szotyola Mikulás az ovikban 

2016.12.05. HoldfűSzínház: Hattyúfivérek – bábelőadás a Móra F.Á.I. diákjainak

2016.12.06. Szotyola Mikulás az ovikban 

2016.12.08. Rajzverseny - Díjkiosztó ünnep Nagy Jusztina emlékére

2016.12.09. Úri Pofon: Kunigunda hozománya

2016.12.11. Városi Advent

2016.12.12. ÖSE-közéleti est - Beer püspök úr

2016.12.21. Móra F.Á.I. – Karácsonyi műsor

A Wass Albert Művelődési Központ és Könyvtár 2016-ban több mint 70-80 kulturális, közösségi, (jótékonysági, politikai, egészségmegőrző, foglalkoztatási, stb.) programot, eseményt, rendezvényt valósított meg, fogadott be és/vagy segítette azok lebonyolítását. Ezek között több olyan program is megvalósult, amelyek jelentős, sok esetben magas kulturális és vagy közösségi értékkel bírtak. 

A Wass Albert Művelődési Központ és Könyvtár alkalmanként más települések programjain is közreműködő partnerként vállal szerepet. Ezen programok szervezői viszont segítik intézményünk sülysápi programjainak megvalósítását, lebonyolítását, népszerűsítést, közönségszervezését.

1. Néhány fontosabb esemény

2016.02.20. Pest megyei értéktár kiállítás

A Pest megyei Értéktár vándorkiállítása köré szervezett, Sülysápot és a szomszédos településeket is népszerűsítő programunkat nagyra értékelte és példaértéknek tartotta Kisfaludi Aranka, az Értéktár Bizottság Pest megyei referense is. 

2016.02.24. Móra Ferenc Általános Iskola - népdalénekes verseny 

A Móra Ferenc Általános Iskola vezetői, pedagógusai fokozatosan beépítik a zenei oktatásba a Terék József által CD-lemezekre rögzített sülysápi és Tápió menti népdalokat. ( Zemen Pálné kutató-gyűjtő munkája nélkül nem jöttek volna létre ezek a kiadványok.) A népdaléneklési verseny egy tudatos zenepedagógia koncepció egyik fontos és évről-évre ismétlendő állomása volt, amely az iskola és a WAMKK együttműködésének köszönhetően színvonalasan sikerült megvalósítanunk. 

2016.02.26. Szotyola koncert a Mórásoknak

A Szotyola Zenekar Sülysápon, a Tápió mentén és az ország távoli településén is egyre népszerűbb. Évente 40-50 felkérését kap a magát mindenhol sülysápiként és a WAMKK zenekaraként mutatja be. 

A zenekar az évfolyamán több koncertet is adott a sülysápi iskolásoknak, óvodásoknak, de egyházi eseményeken is szerepeltek. 

2016.04.05. Sülysápi átvonulás

Az 1848-49-es szabadságharc eseményeire alapozott több hetes Tavaszi emlékhadjárat részévé vált a Sülysápi átvonulása is, amelynek keretében 20-30 lovas és gyalogos hagyományőrző mutat be nálunk is látványos élő történelemórát. A Móra Ferenc Általános Iskola, a Csicsergő Óvoda és a WAMKK egyre gyakorlottabb, összeszokottabb együttműködésének köszönhetően egy új helyszínt is beépítettünk idén a programba, ahol közel 300 gyermek vehetett részt ezen az élményszerű programon. 

2016.04.09. Népviseletes könyvbemutató

Terék József – A Tápió mente népviselete c. könyvének sülysápi bemutatója ismételten e vidék néprajzi hagyományőrzőinek, kutatóinak közös ünnepévé vált. 

2016.05.24. ÖSE-közéleti est Zacher Gáborral - 2016.12.12. ÖSE-közéleti est - Beer püspök úr
Az Összefogás Sülysápért Egyesület a WAMKK egyik kiemelt együttműködő partnere. Számos formában – pályázati együttműködés, szállítás, stb. – támogatja a különböző, a WAMKK-ot is érintő kulturális-, közösségi eseményeket. A második évadjában tartó közéleti est sorozatban 2016-ban Dr. Zacher Gábor előadása, majd a Dr. Berr Miklós püspök úrral való adventi találkozás is teltházat hozott a művelődési központba. A közéleti estekre a környékbeli településekről is sokan jönnek el. 

2016.06.11. Városi Sportnap

Több sülysápi sportszervezettel közösen, a Malom utcai sportpálya felújított öltözőjének átadás alkalmával szerveztük meg a remélhetőleg évente megrendezésre kerülő Városi Sportnapot. 

A rendkívül kellemetlen, esős időjárás ellenére az egész napos program több eleme, pld. a sörsátor, az év jelentős sporteseményének kivetítése, közös megtekintése is tetszést aratott. 

2016.08.27. Sülysápi Városnap

A városnap városi konyhája, az ingyenes gyermekprogramok, az extrém sporteszközök, a tűzijáték, az autós bemutatók, a tűzoltóink emelőkosaras daruja, a katonai- és régi járművek felvonulása, kiállítása, stb. és sok színpadi műsor pozitív visszajelzést kapott. A népi jellegű, hagyományőrző programelemeket a jövőben egy másik rendezvénybe szeretnénk majd beépíteni. 

A sztárvendégek műsora magas színvonalú volt, amelyet sokan néztek meg, de tudomásul vesszük, hogy nagyon nehéz minden popzene kedvelőnek a saját kedves sztárját, zenekarát egy városnap alkalmával felléptetni.

2016.10.22. 1956-os program

A március 15-ei ünnepség után az 1956-os forradalom és szabadságharc 60. évfordulóját is sikerült méltóképpen, egyedi módon megünnepelnünk. Kaszás Gáza színművész közreműködése, Sas Dániel zongorajátéka mellett a WAMKK munkatársai által készített kiállítás, berendezés is tetszést aratott.

2016.12.11. Városi Advent

Sikerrel elevenítettük fel idén a Városi Advent hagyományát is. A városnapra elkészült fedett kirakodó pavilonok sora igényesebbé tette a program helyszínét.  A Móra Ferenc Általános Iskola betlehemesei, az óvoda csoportjai, a Csicsergő Kórus, Pünkösdi egyház énekkara mellett a tűzzsonglőrök látványos bemutatóját is sokan nézték meg. 

A Városért Asszonykör (egész évben, számtalan alkalommal segítik a WAMKK programjait) mackó sütése, a Népi Játéktár kitelepülése szintén remek, igazi, adventi hangulatot árasztó színfolt volt. 

Könyvtár

A Márai program keretében, a Nemzeti Könyvtár sorozatával, az NKA pályázataiból és a Könyvtárellátóból való önálló beszerzéseinkkel folyamatos – ebben az esztendőben több mint 400 darab - az állománygyarapodás.  A beiratkozottak száma fokozatosan nő. Németné Papp Nóra munkájának köszönhetően a minisztériumi szakfelügyelői helyszíni ellenőrzés összességében megfelelőnek értékelte a könyvtár működését. 

Gazdálkodás

2016-ban a WAMKK nem lépte túl az év költségvetési tervét. 

Terembérleti bevételként 1.700.000 Ft-ot könyvelhetünk el.

Sülysáp, 2017. február 13.


Tarnavölgyi László


Intézményvezető-népművelő

